Crna Gora

Glavni grad- Podgorica

**Komisija za raspodjelu sredstava iz Budžeta Glavnog grada-Podgorica opredijeljenih za podršku starim zanatima**

Broj:

**Podgorica, 20.11.2024. godine**

Na osnovu člana 3 i člana 5 Odluke o kriterijumima, načinu i postupku raspodjele sredstava za podršku preduzetništvu („Službeni list Crne Gore – opštinski propisi“, broj: 14/21, 19/24), Komisija za **raspodjelu sredstava za podršku starim zanatima, obrazovana Rješenjem broj: 01-018/24-311 od 08. novembra 2024. godine,** raspisuje:

**KONKURS**

**za raspodjelu sredstava iz Budžeta Glavnog grada-Podgorica**

**opredijeljenih za podršku starim zanatima**

**I-**Pozivaju se zanatlije sa prebivalištem, odnosno sjedištem na teritoriji Glavnog grada koji posluju najmanje jednu godinu da dostave svoje prijave na ovaj konkurs.

Konkurs se odnosi na pružanje podrške starim zanatima: kovač; krojač; obućar; ključar; staklorezac; čipkar; izrađivač abažura za lampe; izrađivač korpi; izrađivač maski i lutaka; zlatar-juvelir; časovničar; kamenorezac; stolar; voskar; izrađivač narodne nošnje-terzija; graver; keramičar; limar; drvodelja i drvorezbar; tokar; izrađivač suvenira; optičar; proizvođač umjetničkih predmeta od keramike i tapetar.

Izrazi koji se koriste u ovom Konkursu za fizička lica u muškom rodu podrazumijevaju iste izraze u ženskom rodu.

**II-** Ovim Konkursom podržavaju se biznis ideje za:

1. doprinos afirmaciji i valorizaciji kulturnog potencijala i tradicije Glavnog grada,
2. podizanja nivoa urbane kulture i očuvanja kulturne baštine,
3. stručno osposobljavanje lica i zapošljavanje novih lica.

**III-** Ovim Konkursom Glavni grad stavlja na raspolaganje **50.000,00€**.

Maksimalan iznos dodijeljenih sredstava po biznis planu, ne može iznositi više od 50% od ukupnog iznosa predviđenog Budžetom Glavnog grada za konkurs koji se raspisuje.

**IV-** U zapečaćenoj koverti, zanatlije koje planiraju razvoj poslovanja prilažu:

1. Prijavu (obrazac 1);
2. Izrađen biznis plan (obrazac 2) – štampana i elektronska verzija biznis plana na USB;
3. Ovjerenu kopiju lične karte;
4. Original ili ovjerenu kopiju Rješenja o registraciji o upisu krajnjeg korisnika u CRPS;
5. Potvrdu Uprave prihoda i carina o urednom izmirivanju poreza i doprinosa ne stariju od 30 dana;
6. Potvrdu organa lokalne uprave u čijoj nadležnosti su poslovi utvrđivanja, naplate i kontrole poreza da podnosilac prijave nema neizmirenih poreskih obaveza u prethodnoj godini, koja nije starija od 30 dana;
7. Ovjerenu izjavu da učesnik je/nije koristio sredstva po osnovu odluka Komisija Glavnog grada. Ako je učesnik koristio sredstva iz Budžeta Glavnog grada neophodno je da uz izjavu dostavi i izvještaj o realizaciji sredstava (obrazac 3);
8. Profakture.

**Prijava na Konkurs podnosi se sa dokumentacijom u izvorniku ili se uz prijavu podnose ovjerene fotokopije.**

Komisija po službenoj dužnosti pribavlja:

1. Potvrdu o neosuđivanosti za krivična djela protiv privrede i krivična djela protiv imovine;
2. Podatke iz evidencije Sekretarijata za preduzetništvo i investicije o aktivnosti/neaktivnosti zanatlije.

**V-** Ovim Konkursom neće se razmatrati:

1. Neblagovremene prijave;
2. Nedostatak formalnih uslova za kandidovanje biznis plana (nepotpuna ili netačna dokumentacija);
3. Neadekvatan biznis plan (ne korespondira sa predloženim sadržajem u skladu sa čl. 14 Odluke).

**VI-** Komisija donosi rang listu, rukovodeći se ocjenom prijava, na osnovu sljedećih kriterijuma:

1. fizičko/pravno lice čiji biznis plan uključuje zapošljavanje lica sa teritorije Glavnog grada u toku godine za koju je raspisan konkurs – od 0 do 25 bodova;
2. biznis plan nudi sve podatke koji su neophodni za početak, vođenje biznisa i njegovo uspješno poslovanje u budućnosti od 0 do 15 bodova;
3. biznis plan nudi predloge za finansiranja poslovne ideje iz sopstvenih i/ili drugih izvora finansiranja od 0 do 10 bodova;
4. inovativni aspekt biznis plana – 20 bodova;
5. doprinos prijavljenog biznis plana u ostvarivanju javnog interesa i realizaciji strateških ciljeva u određenoj oblasti - od 0 do 30 bodova.

Komisija za raspodjelu može radi razjašnjenja obaviti i usmeni intervju sa učesnicima konkursa.

**VII-**Lica koja dobiju sredstva dužna su da:

1. Potpišu Ugovor kojim se uređuju međusobna prava i obaveze, način korišćenja sredstava, izvještavanje i nadzor nad realizacijom biznis plana;
2. Svoju biznis ideju sprovode minimum godinu dana od dana dobijanja sredstava.

Ukoliko ne ispune ugovorene obaveze dužna su da vrate dodijeljena sredstva po ovom konkursu.

**VIII-**Ova vrsta finansijske podrške spada u državnu pomoć (de minimis).

**IX-**Prijava na Konkurs predaje se u zatvorenoj koverti na adresu: Glavni grad, Trg nezavisnosti 20, 81000 Podgorica, sa naznakom: **Konkurs za raspodjelu sredstava iz Budžeta Glavnog grada-Podgorica opredijeljenih za podršku starim zanatima** – **NE OTVARATI PRIJE ZVANIČNOG OTVARANJA.**

**X-** Prijave na Konkurs podnose se u roku od 20 dana od dana objavljivanja Konkursa u dnevnom štampanom mediju.

Dodatne informacije o Konkursu mogu se dobiti na telefon: 020/625-903 i/ili na e-mail: lana.boskovic@podgorica.me .

**XI-**Glavni grad ne snosi troškove koji su nastali povodom prijava na ovaj konkurs, **konkursni materijal se ne vraća i ostaje u arhivi Glavnog grada**.

**Predsjednik Komisije,**

**mr Šućo Orahovac**